title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του εκτελεστικού κανονισμού (ΕΕ) 2015/378 της Επιτροπής για τη θέσπιση κανόνων εφαρμογής του κανονισμού (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου όσον αφορά την εφαρμογή της διαδικασίας ετήσιας εκκαθάρισης λογαριασμών και την εκτέλεση της εκκαθάρισης ως προς τη συμμόρφωση

text:
               ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ

               της 5.4.2017

               για την τροποποίηση του εκτελεστικού κανονισμού (ΕΕ) 2015/378 της Επιτροπής για τη θέσπιση κανόνων εφαρμογής του κανονισμού (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου όσον αφορά την εφαρμογή της διαδικασίας ετήσιας εκκαθάρισης λογαριασμών και την εκτέλεση της εκκαθάρισης ως προς τη συμμόρφωση

               Η ΕΥΡΩΠΑΪΚH ΕΠΙΤΡΟΠΗ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων
                  1
                και ιδίως το άρθρο 47 παράγραφος 6.

               Εκτιμώντας τα ακόλουθα:

               (1)Στην πρώτη ετήσια εκκαθάριση των λογαριασμών που διεξήχθη σύμφωνα με το άρθρο 1 του εκτελεστικού κανονισμού (ΕΕ) αριθ. 2015/378
                  2
                της Επιτροπής τονίστηκε η ανάγκη να αποσαφηνιστεί η κατάσταση των ετήσιων ποσών της προχρηματοδότησης που δεν αφαιρούνται πλήρως από τους ετήσιους λογαριασμούς που υποβλήθηκαν.

               (2)Είναι αναγκαίο να καθορισθούν οι λεπτομέρειες της εκτέλεσης της εκκαθάρισης ως προς τη συμμόρφωση και ιδίως οι κανόνες σχετικά με τα κριτήρια καθορισμού του επιπέδου της δημοσιονομικής διόρθωσης που μπορεί να εφαρμόσει η Επιτροπή σύμφωνα με το άρθρο 47 του κανονισμού (ΕΕ) αριθ. 514/2014, μετά την περάτωση της εν λόγω διαδικασίας.

               (3)Για να εξασφαλιστεί η ασφάλεια δικαίου και η ισότιμη μεταχείριση όλων των κρατών μελών, είναι σημαντικό να διευκρινιστούν τα κριτήρια για τον προσδιορισμό των ελλείψεων στην αποτελεσματική λειτουργία των συστημάτων διαχείρισης και ελέγχου, να οριστούν τα κύρια είδη των ελλείψεων αυτών και να καθοριστούν τα κριτήρια για τον καθορισμό του επιπέδου της δημοσιονομικής διόρθωσης.

               (4)Συνεπώς, θα πρέπει να τροποποιηθεί ο εκτελεστικός κανονισμός (ΕΕ) 2015/378 της Επιτροπής.

               (5)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής «Ταμείων Ασύλου, Μετανάστευσης και Ένταξης, και Εσωτερικής Ασφάλειας».

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

               Άρθρο 1

               Ο εκτελεστικός κανονισμός (ΕΕ) 2015/378 της Επιτροπής τροποποιείται ως εξής:

               (1)Το άρθρο 1 τροποποιείται ως εξής:

               α)η παράγραφος 6 αντικαθίσταται από το ακόλουθο κείμενο:

               «6. Όταν το ποσό που έγινε δεκτό από την Επιτροπή στην απόφαση για την εκκαθάριση των ετήσιων λογαριασμών για το οικονομικό έτος N είναι χαμηλότερο από το ετήσιο ποσό της προχρηματοδότησης για το οικονομικό έτος N, αυτό το ποσό συμψηφίζεται με το πρώτο. Τυχόν μη καταβληθέντα ποσά προχρηματοδοτήσεων τακτοποιούνται στο πλαίσιο μεταγενέστερων εκκαθαρίσεων.

               β)Το πρώτο εδάφιο εφαρμόζεται επίσης στις περιπτώσεις κατά τις οποίες ένα κράτος μέλος υποβάλλει ετήσιους λογαριασμούς στους οποίους δεν αναφέρεται καμία πληρωμή.»

               γ)Η παράγραφος 7 διαγράφεται.

               (2)Παρεμβάλλονται τα εξής άρθρα:

                «Άρθρο 3α

               Κριτήρια προσδιορισμού ελλείψεων στην αποτελεσματική λειτουργία του συστήματος διαχείρισης και ελέγχου

               1.
                     Η Επιτροπή βασίζει την αξιολόγηση της αποτελεσματικής λειτουργίας του συστήματος διαχείρισης και ελέγχου στα αποτελέσματα όλων των διαθέσιμων λογιστικών ελέγχων που διεξάγονται από τα κράτη μέλη, τις υπηρεσίες της Επιτροπής και το Ελεγκτικό Συνέδριο, στα αποτελέσματα των ερευνών που πραγματοποιούνται από την Ευρωπαϊκή Υπηρεσία καταπολέμησης της απάτης ή σε κάθε άλλη πληροφορία σχετικά με τη συμμόρφωση με τα κριτήρια ορισμού που αναφέρονται στο άρθρο 2 παράγραφος 1 του κατ’ εξουσιοδότηση κανονισμού (ΕΕ) αριθ. 1042/2014*.

               Η αξιολόγηση της Επιτροπής καλύπτει το περιβάλλον εσωτερικού ελέγχου του εθνικού προγράμματος, τις διαχειριστικές και ελεγκτικές δραστηριότητες της αρμόδιας αρχής, καθώς και τις δραστηριότητες λογιστικών και λοιπών ελέγχων της ελεγκτικής αρχής και βασίζεται στην επαλήθευση της συμμόρφωσης με τις βασικές απαιτήσεις που καθορίζονται στον πίνακα 1 του παραρτήματος.

               2.
                     Η συμμόρφωση προς τις βασικές απαιτήσεις που αναφέρονται στην παράγραφο 1 σύμφωνα με τις κατηγορίες που ορίζονται στον πίνακα 2 του παραρτήματος χρησιμεύει για την αξιολόγηση της αποτελεσματικής λειτουργίας κάθε αρμόδιας αρχής και για να συναχθεί συνολικό συμπέρασμα σχετικά με το σύστημα διαχείρισης και ελέγχου. Τυχόν ελαφρυντικές ή επιβαρυντικές περιστάσεις λαμβάνονται υπόψη στο συνολικό συμπέρασμα σχετικά με το σύστημα διαχείρισης και ελέγχου.

               3. Όταν εκτιμάται ότι κάποια από τις βασικές απαιτήσεις 2, 4, 5, 8, 11, 12 ή 14 του πίνακα 1 του παραρτήματος, ή δύο ή περισσότερες από τις άλλες βασικές απαιτήσεις του πίνακα αυτού εμπίπτουν στις κατηγορίες 3 ή 4 που ορίζονται στον πίνακα 2 του παραρτήματος, αυτό θα πρέπει να θεωρείται ως σοβαρή έλλειψη στην αποτελεσματική λειτουργία του συστήματος διαχείρισης και ελέγχου.

               Άρθρο 3β

               Κριτήρια για την εφαρμογή και τον καθορισμό του επιπέδου των δημοσιονομικών διορθώσεων

               1.
                     Η Επιτροπή εφαρμόζει δημοσιονομικές διορθώσεις όταν εντοπίζει μία ή περισσότερες μεμονωμένες ή συστημικές παρατυπίες ή μία ή περισσότερες ελλείψεις στην αποτελεσματική λειτουργία του συστήματος διαχείρισης και ελέγχου («ανεπάρκειες του συστήματος»).

               Για τους σκοπούς του παρόντος κανονισμού, ως «παρατυπία» νοείται κάθε παράβαση του ενωσιακού ή του εθνικού δικαίου ή κάθε παράβαση των εθνικών κανόνων που προκύπτει από πράξη ή παράλειψη του δικαιούχου ή των δικαιούχων με πραγματικό ή ενδεχόμενο αποτέλεσμα να ζημιωθεί ο γενικός προϋπολογισμός της Ευρωπαϊκής Ένωσης λόγω καταλογισμού σε αυτόν αδικαιολόγητης δαπάνης.

               Το ποσό της δημοσιονομικής διόρθωσης καθορίζεται κατά περίπτωση όποτε είναι δυνατόν και ισούται με το ακριβές ποσό της δαπάνης που καταλογίστηκε αδικαιολόγητα στον γενικό προϋπολογισμό της Ένωσης.

               Στις περιπτώσεις που η Επιτροπή διαπιστώνει παρατυπίες σε αντιπροσωπευτικό δείγμα δαπανών στο σύνολο ή μέρος του εθνικού προγράμματος, αλλά δεν κρίνεται αποδοτικό από οικονομική άποψη να επαληθευτεί η κανονικότητα των λοιπών δαπανών, η διόρθωση μπορεί να προσδιοριστεί με παρέκταση των αποτελεσμάτων της εξέτασης του δείγματος στον υπόλοιπο πληθυσμό από τον οποίο προέρχεται το δείγμα

               Αν η Επιτροπή διαπιστώσει συστημικές παρατυπίες ή ανεπάρκειες του συστήματος, αλλά δεν είναι δυνατόν, ακόμη και με παρέκταση, να υπολογιστεί η διόρθωση με ακρίβεια, η κατ’ αποκοπή δημοσιονομική διόρθωση εφαρμόζεται στις δαπάνες που έχουν δηλωθεί για το μέρος του επηρεαζόμενου συστήματος, σύμφωνα με τα ενδεικτικά κριτήρια και τις κλίμακες που ορίζονται στις παραγράφους 2 και 3.

               Κατ’ αποκοπήν διορθώσεις μπορούν να γίνουν επίσης όσον αφορά μεμονωμένες παρατυπίες.

               2.
                     Κατά τον καθορισμό του επιπέδου της κατ’ αποκοπή διόρθωσης λαμβάνονται υπόψη οι ακόλουθοι παράγοντες:

               α)ο βαθμός σοβαρότητας της παρατυπίας ή της ανεπάρκειας του συστήματος σε σχέση με το συνολικό σύστημα ή μέρος αυτού ή σε σχέση με το είδος των δαπανών που δηλώθηκαν·

               β)ο βαθμός του κινδύνου ζημίας στον οποία έχει εκτεθεί ο ενωσιακός προϋπολογισμός λόγω της παρατυπίας ή της ανεπάρκειας του συστήματος·

               γ)ο βαθμός στον οποίο οι δαπάνες εκτίθενται στον κίνδυνο απάτης λόγω της παρατυπίας ή της ανεπάρκειας του συστήματος·

               δ)τυχόν ελαφρυντικές ή επιβαρυντικές περιστάσεις.

               3.
                     Το ύψος της διόρθωσης καθορίζεται ως εξής:

               α)αν η παρατυπία/οι παρατυπίες ή η ανεπάρκεια/οι ανεπάρκειες του συστήματος είναι τόσο θεμελιώδεις, συχνές ή εκτεταμένες, ώστε να συνιστούν πλήρη αστοχία του συστήματος, η οποία θέτει σε κίνδυνο τη νομιμότητα και την κανονικότητα του συνόλου των σχετικών δαπανών, εφαρμόζεται κατ’ αποκοπή διόρθωση 100 %·

               β)αν η παρατυπία/οι παρατυπίες ή η ανεπάρκεια/οι ανεπάρκειες του συστήματος είναι τόσο συχνές και εκτεταμένες, ώστε να συνιστούν εξαιρετικά σοβαρή αστοχία του συστήματος, η οποία θέτει σε κίνδυνο τη νομιμότητα και την κανονικότητα πολύ υψηλού ποσοστού των σχετικών δαπανών, εφαρμόζεται κατ’ αποκοπή διόρθωση 25 %·

               γ)αν η παρατυπία/οι παρατυπίες ή η ανεπάρκεια/οι ανεπάρκειες του συστήματος οφείλονται στο γεγονός ότι το σύστημα λειτουργεί μερικώς, ελλιπώς ή σπάνια, ώστε να θέτει σε κίνδυνο τη νομιμότητα και την κανονικότητα υψηλού ποσοστού των σχετικών δαπανών, εφαρμόζεται κατ’ αποκοπή διόρθωση 10 %·

               δ)αν η παρατυπία/οι παρατυπίες ή η ανεπάρκεια/οι ανεπάρκειες του συστήματος οφείλονται στο γεγονός ότι το σύστημα δεν λειτουργεί με συνέπεια, ώστε να θέτει σε κίνδυνο τη νομιμότητα και την κανονικότητα σημαντικού ποσοστού των σχετικών δαπανών, εφαρμόζεται κατ’ αποκοπή διόρθωση 5 %·

               Σύμφωνα με την αρχή της αναλογικότητας, το ποσοστό αυτό μπορεί να μειωθεί σε 2 % εάν η φύση και η σοβαρότητα της παρατυπίας ή της ανεπάρκειας του συστήματος δεν θεωρούνται ότι δικαιολογούν συντελεστή διόρθωσης 5 %.

               4. Όταν, λόγω του ότι οι αρμόδιες αρχές δεν έλαβαν κατάλληλα διορθωτικά μέτρα μετά την εφαρμογή δημοσιονομικής διόρθωσης σε οικονομικό έτος, η ίδια παρατυπία/παρατυπίες ή η ίδια ανεπάρκεια/ανεπάρκειες εντοπίζονται σε επόμενο οικονομικό έτος, το ποσοστό της κατ’ αποκοπή διόρθωσης μπορεί, λόγω της συνέχισης της παρατυπίας/παρατυπιών ή ανεπάρκειας/ανεπαρκειών, να αυξηθεί σε επίπεδο που δεν υπερβαίνει το επόμενο επίπεδο της κλίμακας που ορίζεται στην παράγραφο 3.

               *
                     Κατ’ εξουσιοδότηση κανονισμός (ΕΕ) αριθ. 1042/2014 της Επιτροπής, της 25ης Ιουλίου 2014, για τη συμπλήρωση του κανονισμού (ΕΕ) αριθ. 514/2014 όσον αφορά τον ορισμό και τις αρμοδιότητες διαχείρισης και ελέγχου των υπεύθυνων αρχών και όσον αφορά το καθεστώς και τις υποχρεώσεις των ελεγκτικών αρχών (ΕΕ L 289 της 3.10.2014, σ. 3).»

               (3)Προστίθεται νέο παράρτημα, όπως καθορίζεται στο παράρτημα του παρόντος κανονισμού.

               Άρθρο 2

               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

               Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.

               Βρυξέλλες, 5.4.2017

                     Για την Επιτροπή

                     Πρόεδρος
                     Jean-Claude JUNCKER

                     (1)
                  ΕΕ L 150 της 20.5.2014, σ. 112.

                     (2)
                  Εκτελεστικός κανονισμός (ΕΕ) 2015/378 της Επιτροπής, της 2ας Μαρτίου 2015, για τη θέσπιση κανόνων εφαρμογής του κανονισμού (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου όσον αφορά την εφαρμογή της διαδικασίας ετήσιας εκκαθάρισης λογαριασμών και την εκτέλεση της εκκαθάρισης ως προς τη συμμόρφωση (ΕΕ L 64 της 7.3.2015, σ. 30).

    ---documentbreak---

               ΠΑΡΑΡΤΗΜΑ

                «ΠΑΡΑΡΤΗΜΑ

               Βασικές απαιτήσεις για τα συστήματα διαχείρισης και ελέγχου και την ταξινόμησή τους σε σχέση με την αποτελεσματική λειτουργία τους

               (όπως αναφέρονται στο άρθρο 3α του κανονισμού (ΕΕ) 2015/378)

               Πίνακας 1

               Βασικές απαιτήσεις

                        Βασικές απαιτήσεις των συστημάτων διαχείρισης και ελέγχου

                        Αρμόδιοι φορείς/αρχές

                        Πεδίο

                        1

                        Επαρκής περιγραφή και διαχωρισμός καθηκόντων και επαρκή συστήματα αναφοράς πληροφοριών και παρακολούθησης, όταν η αρμόδια αρχή αναθέτει την εκτέλεση καθηκόντων σε άλλο φορέα.

                        Υπεύθυνη αρχή/Εξουσιοδοτημένη αρχή

                        Εσωτερικό περιβάλλον

                        2

                        Κατάλληλη επιλογή των έργων.

                        Υπεύθυνη αρχή/Εξουσιοδοτημένη αρχή

                        Δραστηριότητες ελέγχου

                        3

                        Επαρκείς πληροφορίες στους δικαιούχους, δυνητικούς δικαιούχους και το κοινό

                        Υπεύθυνη αρχή/Εξουσιοδοτημένη αρχή

                        Εσωτερική ενημέρωση και επικοινωνία

                        4

                        Επαρκείς έλεγχοι

                        Υπεύθυνη αρχή/Εξουσιοδοτημένη αρχή

                        Δραστηριότητες ελέγχου

                        5

                        Αποτελεσματικά συστήματα και διαδικασίες για τη διασφάλιση της τήρησης όλων των εγγράφων σχετικά με τις δαπάνες και τους ελέγχους, ώστε να εξασφαλίζεται επαρκής διαδρομή ελέγχου.

                        Υπεύθυνη αρχή/Εξουσιοδοτημένη αρχή

                        Δραστηριότητες ελέγχου

                        6

                        Αξιόπιστα πληροφορικά συστήματα για την τήρηση λογιστικών, την αποθήκευση και διαβίβαση δημοσιονομικών δεδομένων και δεδομένων για τους δείκτες, την παρακολούθηση και την αναφορά πληροφοριών

                        Υπεύθυνη αρχή/Εξουσιοδοτημένη αρχή

                        Δραστηριότητες ελέγχου/Εσωτερική ενημέρωση και επικοινωνία

                        7

                        Αποτελεσματική εφαρμογή των διαδικασιών για την πρόληψη, τον εντοπισμό και τη διόρθωση παρατυπιών συμπεριλαμβανομένων αναλογικών μέτρων καταπολέμησης της απάτης

                        Υπεύθυνη αρχή/Εξουσιοδοτημένη αρχή

                        Δραστηριότητες ελέγχου

                        8

                        Κατάλληλες διαδικασίες για την κατάρτιση των ετήσιων λογαριασμών, της διαχειριστικής δήλωσης και της ετήσιας σύνοψης των τελικών λογιστικών και άλλων ελέγχων που διενεργήθηκαν

                        Υπεύθυνη αρχή/Εξουσιοδοτημένη αρχή

                        Δραστηριότητες ελέγχου

                        9

                        Κατάλληλος και πλήρης λογαριασμός για τα ανακτήσιμα, τα ανακτηθέντα και τα ακυρωθέντα ποσά

                        Υπεύθυνη αρχή/Εξουσιοδοτημένη αρχή

                        Δραστηριότητες ελέγχου

                        10

                        Επαρκής περιγραφή και διαχωρισμός καθηκόντων, λειτουργική ανεξαρτησία από την υπεύθυνη αρχή και κατάλληλα συστήματα, ώστε να διασφαλίζεται ότι κάθε άλλος φορέας που διενεργεί ελέγχους διαθέτει την αναγκαία λειτουργική ανεξαρτησία και λαμβάνει υπόψη τα διεθνώς αποδεκτά πρότυπα λογιστικού ελέγχου.

                        Αρχή Ελέγχου

                        Εσωτερικό περιβάλλον

                        11

                        Επαρκείς έλεγχοι των συστημάτων

                        Αρχή Ελέγχου

                        Δραστηριότητες ελέγχου

                        12

                        Επαρκείς λογιστικοί έλεγχοι των δαπανών

                        Αρχή Ελέγχου

                        Δραστηριότητες ελέγχου

                        13

                        Επαρκείς λογιστικοί έλεγχοι λογαριασμών

                        Αρχή Ελέγχου

                        Δραστηριότητες ελέγχου

                        14

                        Επαρκείς διαδικασίες για την παροχή αξιόπιστης λογιστικής γνώμης και εκθέσεων ελέγχου

                        Αρχή Ελέγχου

                        Δραστηριότητες ελέγχου

               Πίνακας 2

               Ταξινόμηση των βασικών απαιτήσεων για τα συστήματα διαχείρισης και ελέγχου σε σχέση με τη λειτουργία τους

                        Κατηγορία 1

                        Λειτουργεί καλά. Δεν απαιτείται καμία βελτίωση ή απαιτούνται μικρές μόνο βελτιώσεις.

                        Κατηγορία 2

                        Λειτουργεί. Απαιτούνται ορισμένες βελτιώσεις.

                        Κατηγορία 3

                        Λειτουργεί μερικώς. Απαιτούνται ουσιαστικές βελτιώσεις.

                        Κατηγορία 4

                        Ουσιαστικά δεν λειτουργεί


title: Εκτελεστικός κανονισμός (ΕΕ) αριθ. 120/2014 της Επιτροπής, της 7ης Φεβρουαρίου 2014 , για την τροποποίηση του κανονισμού (ΕΚ) αριθ. 1981/2006 σχετικά με λεπτομερείς κανόνες για την εφαρμογή του άρθρου 32 του κανονισμού (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου όσον αφορά το κοινοτικό εργαστήριο αναφοράς για τους γενετικώς τροποποιημένους οργανισμούς  Κείμενο που παρουσιάζει ενδιαφέρον για τον ΕΟΧ

text:
               8.2.2014

               EL

               Επίσημη Εφημερίδα της Ευρωπαϊκής Ένωσης

               L 39/46

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 120/2014 ΤΗΣ ΕΠΙΤΡΟΠΉΣ
   της 7ης Φεβρουαρίου 2014
   για την τροποποίηση του κανονισμού (ΕΚ) αριθ. 1981/2006 σχετικά με λεπτομερείς κανόνες για την εφαρμογή του άρθρου 32 του κανονισμού (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου όσον αφορά το κοινοτικό εργαστήριο αναφοράς για τους γενετικώς τροποποιημένους οργανισμούς
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές (1), και ιδίως το άρθρο 32 δεύτερο και πέμπτο εδάφιο,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1981/2006 της Επιτροπής (2), όπως τροποποιήθηκε από τον εκτελεστικό κανονισμό (ΕΕ) αριθ. 503/2013 (3), καθορίστηκαν λεπτομερείς κανόνες για την εφαρμογή του άρθρου 32 του κανονισμού (ΕΚ) αριθ. 1829/2003. Είναι αναγκαίο να επικαιροποιηθούν οι κανόνες αυτοί, ιδίως όσον αφορά τη χρηματοδοτική συμμετοχή των υποψηφίων, προκειμένου να ληφθούν υπόψη οι μεταβολές στις δαπάνες που πραγματοποιούνται κατά τη δοκιμή και την επικύρωση των μεθόδων ανίχνευσης, καθώς και οι μεταβολές στην κατανομή των καθηκόντων στα κράτη μέλη.

               (2)

               Ο κανονισμός θα πρέπει επίσης να λαμβάνει υπόψη τον αυξανόμενο αριθμό των ΓΤΟ που περιέχουν συσσωρευμένα συμβάντα μετασχηματισμού με ολοένα αυξανόμενο συνδυασμό των μονών συμβάντων μετασχηματισμού.

               (3)

               Είναι ανάγκη να επικαιροποιηθεί ο κατάλογος των εθνικών εργαστηρίων αναφοράς που έχουν ορισθεί για να επικουρούν το κοινοτικό εργαστήριο αναφοράς που αναφέρεται στο πρώτο εδάφιο του άρθρο 32 του κανονισμού (ΕΚ) αριθ. 1829/2003 (ΚΕΑ) για δοκιμή και επικύρωση των μεθόδων ανίχνευσης, προκειμένου να ληφθούν υπόψη οι αλλαγές στον ορισμό των εθνικών εργαστηρίων αναφοράς από τα κράτη μέλη και να συμπεριληφθούν τα εργαστήρια των κρατών μελών που προσχώρησαν πρόσφατα στην Ένωση.

               (4)

               Θα πρέπει να θεσπιστούν μεταβατικά μέτρα ώστε να επιτραπεί στους αιτούντες, που έχουν παραλάβει την απόδειξη της αίτησης για έκδοση άδειας από την αρμόδια εθνική αρχή σύμφωνα με τον κανονισμό (ΕΚ) αριθ. 1829/2003 πριν από την έναρξη ισχύος του παρόντος κανονισμού, να καταβάλλουν τις χρηματοοικονομικές εισφορές σύμφωνα με τον κανονισμό (ΕΚ) αριθ. 1981/2006.

               (5)

               Θα πρέπει να δοθεί η δέουσα προσοχή στα δημόσια ερευνητικά ιδρύματα που είναι εγκατεστημένα στην ΕΕ και υποβάλλουν αιτήσεις για τις άδειες ΓΤΟ που σχετίζονται με έργα τα οποία χρηματοδοτούνται κυρίως από τον δημόσιο τομέα, και, συνεπώς, θα πρέπει να προβλεφθεί η μείωση του ποσού της χρηματοοικονομικής συνεισφοράς σε τέτοιες περιπτώσεις.

               (6)

               Ο κανονισμός (ΕΚ) αριθ. 1981/2006 θα πρέπει, επομένως, να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1981/2006 τροποποιείται ως εξής:

               1)

               Στο άρθρο 2, το στοιχείο α) αντικαθίσταται από το ακόλουθο κείμενο:

                           «α)

                           “Διαδικασία πλήρους επικύρωσης”:

                                       i)

                                       η αξιολόγηση, μέσω δοκιμής δακτυλίου σύμφωνα με διεθνή πρότυπα με τη συμμετοχή εθνικών εργαστηρίων αναφοράς, των κριτηρίων απόδοσης της μεθόδου τα οποία, σύμφωνα με τον αιτούντα, συνάδουν με το έγγραφο »Καθορισμός ελάχιστων απαιτήσεων απόδοσης για αναλυτικές μεθόδους δοκιμής ΓΤΟ” (4) παραπέμπει:

                                                   —

                                                   στην περίπτωση γενετικώς τροποποιημένων φυτών που χρησιμοποιούνται σε τρόφιμα ή ζωοτροφές, τροφίμων ή ζωοτροφών που περιέχουν ή αποτελούνται από γενετικώς τροποποιημένα φυτά και τροφίμων που παράγονται ή περιέχουν συστατικά που παράγονται από γενετικώς τροποποιημένα φυτά, ή ζωοτροφών που παράγονται από γενετικώς τροποποιημένα φυτά, στο σημείο 3.1.Γ.4 του παραρτήματος III του εκτελεστικού κανονισμού (ΕΕ) αριθ. 503/2013 της Επιτροπής (5),

                                                   —

                                                   σε όλες τις άλλες περιπτώσεις, στο σημείο 1(B) του παραρτήματος I του κανονισμού (ΕΚ) αριθ. 641/2004·

                                             και

                                       ii)

                                       η αξιολόγηση της ακρίβειας και της γνησιότητας της μεθόδου που παρέχει ο αιτών.

                  (4)  http://gmo-crl.jrc.ec.europa.eu/doc/Min_Perf_Requirements_Analytical_methods.pdf, ΚΕΑ και Ευρωπαϊκό δίκτυο Εργαστηρίων ΓΤΟ, 13 Οκτωβρίου 2008."

                  (5)  ΕΕ L 157 της 8.6.2013, σ. 1.»."

               2)

               Στο άρθρο 2, προστίθενται οι ακόλουθοι ορισμοί:
               «ε)   “ΓΤΟ που περιέχουν μονό συμβάν μετασχηματισμού”: ένας ΓΤΟ ο οποίος προέρχεται μέσω μονής διαδικασίας μετασχηματισμού·
               στ)   “ΓΤΟ που περιέχουν συσσωρευμένα συμβάντα μετασχηματισμού”: ένας ΓΤΟ που περιέχει περισσότερα από ένα συμβάν μετασχηματισμού που λαμβάνεται από συμβατική διάβαση, συμμετασχηματισμό ή επαναμετασχηματισμό.».

               3)

               Το άρθρο 3 αντικαθίσταται από το ακόλουθο κείμενο:
               «Άρθρο 3
               Συνεισφορές
               1.   Για κάθε αίτηση για ΓΤΟ που περιέχει μονό συμβάν μετασχηματισμού, ο αιτών θα καταβάλλει στο ΚΕΑ κατ’ αποκοπή συνεισφορά 40 000 ευρώ.
               2.   Το ΚΕΑ ζητεί από τον αιτούντα να καταβάλει πρόσθετη συνεισφορά 65 000 ευρώ, όταν απαιτείται διαδικασία πλήρους επικύρωσης μιας μεθόδου ανίχνευσης και ταυτοποίησης για ΓΤΟ που περιέχει μονό συμβάν γενετικής τροποποίησης, σύμφωνα με τις απαιτήσεις που καθορίζονται στις ακόλουθες διατάξεις:

                           α)

                           παράρτημα III του εκτελεστικού κανονισμού (ΕΕ) αριθ. 503/2013, όταν η αίτηση αφορά:

                                       i)

                                       γενετικώς τροποποιημένα φυτά που χρησιμοποιούνται σε τρόφιμα ή ζωοτροφές·

                                       ii)

                                       τρόφιμα ή ζωοτροφές που περιέχουν ή αποτελούνται από γενετικώς τροποποιημένα φυτά·

                                       iii)

                                       τρόφιμα που παράγονται ή περιέχουν συστατικά που παράγονται από γενετικώς τροποποιημένα φυτά, ή ζωοτροφές που παράγονται από τα εν λόγω φυτά· ή

                           β)

                           παράρτημα I του κανονισμού (ΕΚ) αριθ. 641/2004 σε όλες τις υπόλοιπες περιπτώσεις.

                     3.   Για κάθε αίτηση καταχώρισης ΓΤΟ που περιέχει συσσωρευμένα συμβάντα μετασχηματισμού, όταν η μέθοδος ανίχνευσης και ταυτοποίησης κάθε μονού συμβάντος μετασχηματισμού που συνιστά τον ΓΤΟ έχει επικυρωθεί από το ΚΕΑ ή η επικύρωσή της εκκρεμεί, η κατ’ αποκοπή συνεισφορά εξαρτάται από τον αριθμό (ν) των μονών συμβάντων μετασχηματισμού τα οποία αποτελούν τον ΓΤΟ και υπολογίζεται ως 20 000 ευρώ + (ν × 5 000 ευρώ). Μόνον ο ΓΤΟ που περιέχει συσσωρευμένα συμβάντα μετασχηματισμού με τον υψηλότερο αριθμό μονών συμβάντων μετασχηματισμού λαμβάνεται υπόψη στον υπολογισμό αυτό.
               4.   Για κάθε αίτηση καταχώρισης ΓΤΟ που περιέχει συσσωρευμένα συμβάντα μετασχηματισμού που αποτελούνται από ένα ή περισσότερα μονά συμβάντα μετασχηματισμού για την οποία η μέθοδος ανίχνευσης και ταυτοποίησης δεν έχει επικυρωθεί από το ΚΕΑ ή για την οποία δεν εκκρεμεί η επικύρωσή της, η συνεισφορά υπολογίζεται ως εξής: Το άρθρο 3 παράγραφος 1 και το άρθρο 3 παράγραφος 2 εφαρμόζονται στα μονά συμβάντα μετασχηματισμού για τα οποία δεν υπάρχει επικυρωμένη μέθοδος και το άρθρο 3 παράγραφος 3 εφαρμόζεται στους ΓΤΟ που περιέχουν συσσωρευμένα συμβάντα μετασχηματισμού, όπου το ν αντιστοιχεί στον αριθμό των επικυρωμένων μονών συμβάντων μετασχηματισμού που συνθέτουν τον ΓΤΟ για τα οποία υπάρχει επικυρωμένη μέθοδος.
               5.   Το ΚΕΑ μειώνει το ποσό της πρόσθετης συνεισφοράς που αναφέρεται στην παράγραφο 2, κατ’ αναλογία προς το κόστος που εξοικονομείται:

                           α)

                           όταν το υλικό που χρειάζεται για να πραγματοποιηθεί η διαδικασία πλήρους επικύρωσης παρέχεται από τον αιτούντα· και/ή

                           β)

                           όταν ο αιτών παρέχει δεδομένα που αναφέρονται σε ενότητες, όπως πρωτόκολλα εκχύλισης DNA και συστήματα αναφοράς συγκεκριμένων ειδών, που έχουν ήδη επικυρωθεί και δημοσιευτεί από το ΚΕΑ.

                     6.   Εάν το κόστος της επικύρωσης της μεθόδου ανίχνευσης και ταυτοποίησης που προτείνεται από τον αιτούντα υπερβαίνει τουλάχιστον κατά 50 % το ποσό των χρηματοοικονομικών συνεισφορών που αναφέρονται στις παραγράφους 1, 2 και 3, ζητείται πρόσθετη συνεισφορά. Η πρόσθετη συνεισφορά καλύπτει το 50 % του μέρους του κόστους που υπερβαίνει το ποσό των συνεισφορών που αναφέρονται στις παραγράφους 1, 2 και 3.
               7.   Οι συνεισφορές που προβλέπονται στις παραγράφους 1 έως 6 εξακολουθούν να οφείλονται, σε περίπτωση απόσυρσης της αίτησης, με την επιφύλαξη του άρθρου 5 παράγραφος 3.».

               4)

               Το άρθρο 4 τροποποιείται ως εξής:

                           α)

                           η παράγραφος 1 αντικαθίσταται από το ακόλουθο κείμενο:
                           «1.   Εάν ο αιτών είναι ΜΜΕ, έχει την έδρα του σε αναπτυσσόμενη χώρα, ή είναι δημόσιο ερευνητικό ίδρυμα εγκατεστημένο στην ΕΕ, η αίτηση του οποίου αφορά σχέδιο που χρηματοδοτείται κυρίως από τον δημόσιο τομέα, οι χρηματοοικονομικές συνεισφορές που αναφέρονται στο άρθρο 3 παράγραφοι 1 έως 4 μειώνονται κατά 50 %.».

                           β)

                           η παράγραφος 3 αντικαθίσταται από το ακόλουθο κείμενο:
                           «3.   Το άρθρο 3 παράγραφος 6 δεν εφαρμόζεται στους αιτούντες που αναφέρονται στο άρθρο 4 παράγραφος 1.».

               5)

               Το άρθρο 5 τροποποιείται ως εξής:

                           α)

                           οι παράγραφοι 1, 2 και 3 και αντικαθίστανται από το ακόλουθο κείμενο:
                           «1.   Ο αιτών καταθέτει απόδειξη για την καταβολή στο ΚΕΑ της συνεισφοράς που αναφέρεται στο άρθρο 3 παράγραφος 1, στο άρθρο 3 παράγραφος 3 και/ή στο άρθρο 3 παράγραφος 4 κατά την υποβολή στο ΚΕΑ των δειγμάτων τροφίμων και ζωοτροφών και των δειγμάτων ελέγχου τους σύμφωνα με το άρθρο 5 παράγραφος 3 στοιχείο ι) ή το άρθρο 17 παράγραφος 3 στοιχείο ι) του κανονισμού (ΕΚ) αριθ. 1829/2003.
                           2.   Εάν, όπως προβλέπεται στο άρθρο 3 παράγραφος 2, απαιτείται διαδικασία πλήρους επικύρωσης, το ΚΕΑ ενημερώνει τον αιτούντα γραπτώς και ζητεί την καταβολή του οφειλόμενου σύμφωνα με τη διάταξη αυτή ποσού, πριν αρχίσει το στάδιο 4 (διεργαστηριακή δοκιμή) της διαδικασίας επικύρωσης.
                           3.   Εάν, όπως προβλέπεται στο άρθρο 3 παράγραφος 6, το ΚΕΑ αναμένει ότι το κόστος επικύρωσης της μεθόδου ανίχνευσης που προτείνεται από τον αιτούντα θα υπερβεί κατά 50 % τουλάχιστον το ποσό των χρηματοοικονομικών συνεισφορών που αναφέρονται στο άρθρο 3 παράγραφοι 1 έως 4, ενημερώνει τον αιτούντα γραπτώς σχετικά με το εκτιμώμενο ποσό του πρόσθετου κόστους.
                           Εάν, σε χρονικό διάστημα ενός μηνός από την ημερομηνία παραλαβής της ειδοποίησης, ο αιτών αποσύρει την αίτησή του, δεν οφείλει να καταβάλει την πρόσθετη συνεισφορά που αναφέρεται στο άρθρο 3 παράγραφος 6.
                           Αφού ολοκληρωθεί η επικύρωση της μεθόδου ανίχνευσης, το ΚΕΑ ενημερώνει γραπτώς τον αιτούντα σχετικά με το πραγματικό και δεόντως αιτιολογημένο κόστος που προέκυψε κατά τη διαδικασία επικύρωσης της μεθόδου ανίχνευσης και απαιτεί την καταβολή της οφειλόμενης σύμφωνα με το άρθρο 3 παράγραφος 6 συνεισφοράς.»·

                           β)

                           η παράγραφος 5 διαγράφεται·

                           γ)

                           το πρώτο εδάφιο της παραγράφου 7 αντικαθίσταται από το ακόλουθο κείμενο:
                           «Οι συνεισφορές που αναφέρονται στις παραγράφους 2 και 3 καταβάλλονται από τον αιτούντα σε διάστημα 45 ημερών από την ημερομηνία παραλαβής της ειδοποίησης. Το στάδιο 4 (διεργαστηριακή δοκιμή) της διαδικασίας επικύρωσης δεν πρέπει να ξεκινήσει πριν από την παραλαβή των συνεισφορών αυτών.».

               6)

               Στο άρθρο 6, η παράγραφος 2 αντικαθίσταται από τις ακόλουθες παραγράφους 2 και 3:
               «2.   Τα εθνικά εργαστήρια αναφοράς που αναφέρονται στο παράρτημα II επιλέγονται τυχαία για τη συμμετοχή τους σε μια διεθνή διεργαστηριακή δοκιμή επικύρωσης και λαμβάνουν 2 400 ευρώ από το ΚΕΑ ως συμβολή στις δαπάνες για τη συμμετοχή τους. Στην περίπτωση του άρθρου 4 παράγραφος 1 το ποσό αυτό θα μειωθεί αναλογικά.
               3.   Το ΚΕΑ και τα εθνικά εργαστήρια αναφοράς που περιλαμβάνονται στον κατάλογο του παραρτήματος II και συμμετέχουν στη μελέτη επικύρωσης συνάπτουν γραπτή συμφωνία στην οποία ορίζονται οι μεταξύ τους σχέσεις, ιδίως όσον αφορά τα οικονομικά ζητήματα.».

               7)

               Στο παράρτημα I, το στοιχείο α) αντικαθίσταται από το ακόλουθο κείμενο:

                           «α)

                           να είναι διαπιστευμένα σύμφωνα με το πρότυπο EN ISO/IEC 17025 “Γενικές απαιτήσεις για την ικανότητα των εργαστηρίων δοκιμών και βαθμονόμησης” ή άλλο ισότιμο διεθνές πρότυπο που εξασφαλίζει ότι τα εργαστήρια:

                                       —

                                       έχουν το κατάλληλο εξειδικευμένο προσωπικό με επαρκή κατάρτιση στις αναλυτικές μεθόδους που χρησιμοποιούνται για την ανίχνευση και την ταυτοποίηση των ΓΤΟ και των ΓΤ τροφίμων και ζωοτροφών,

                                       —

                                       διαθέτουν τον εξοπλισμό που χρειάζεται για την πραγματοποίηση των απαιτούμενων αναλύσεων,

                                       —

                                       διαθέτουν επαρκή διοικητική υποδομή,

                                       —

                                       διαθέτουν επαρκή ικανότητα επεξεργασίας δεδομένων για την παραγωγή τεχνικών εκθέσεων και για την ταχεία επικοινωνία με άλλα εργαστήρια που συμμετέχουν στη δοκιμή και στην επικύρωση των μεθόδων ανίχνευσης.

                                 Τα εργαστήρια που αναγράφονται στο παράρτημα II του παρόντος κανονισμού, τα οποία δεν έχουν διαπιστευθεί ακόμη, γίνονται δεκτά μέχρι τις 31 Δεκεμβρίου 2014, εφόσον δηλώσουν ότι έχει ξεκινήσει η διαδικασία διαπίστευσης και παρέχουν απόδειξη των τεχνικών ικανοτήτων τους στο ΚΕΑ·».

               8)

               Το παράρτημα II αντικαθίσταται από το κείμενο του παραρτήματος του παρόντος κανονισμού.

         Άρθρο 2
   Μεταβατικά μέτρα
   Τα άρθρα 3 έως 5 του κανονισμού (ΕΚ) αριθ. 1981/2006 σχετικά με τις χρηματοοικονομικές ενισχύσεις εξακολουθούν να εφαρμόζονται σε αιτούντες οι οποίοι έχουν λάβει την επιβεβαίωση της αίτησης για χορήγηση άδειας από την αρμόδια εθνική αρχή σύμφωνα με τον κανονισμό (ΕΚ) αριθ. 1829/2003 πριν από την έναρξη ισχύος του παρόντος κανονισμού.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
      Βρυξέλλες, 7 Φεβρουαρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 1.

      (2)  ΕΕ L 368 της 23.12.2006, σ. 99.

      (3)  ΕΕ L 157 της 8.6.2013, σ. 1.

      ΠΑΡΑΡΤΗΜΑ

            «ΠΑΡΑΡΤΗΜΑ II

               Εθνικά εργαστήρια αναφοράς που επικουρούν το ΚΕΑ στη δοκιμή και στην επαλήθευση των μεθόδων ανίχνευσης, όπως αναφέρεται στο άρθρο 6 παράγραφος 1

               Belgique/België

                        —

                        Centre wallon de Recherches agronomiques (CRA-W),

                        —

                        Institut Scientifique de Santé Publique (ISP) — Wetenschappelijk Instituut Volksgezondheid (WIV),

                        —

                        Instituut voor Landbouw- en Visserijonderzoek (ILVO)·

               Bulgaria

                        —

                        Национален цeнтър по обществено здраве и анaлизи (НЦОЗА), София, Сектор ГМО;

               Česká republika

                        —

                        Výzkumný ústav rostlinné výroby, v.v.i. (VÚRV), Praha·

               Danmark

                        —

                        Danmarks Tekniske Universitet, DTU Fødevareinstituttet, Afdeling for Toksikologi og Risikovurdering (1),

                        —

                        Ministeriet for Fødevarer, Landbrug og Fiskeri, Fødevarestyrelsen, Sektion for Plantediagnostik, Ringsted·

               Deutschland

                        —

                        Chemisches und Veterinäruntersuchungsamt (CVUA) Freiburg,

                        —

                        Landwirtschaftliches Technologiezentrum Augustenberg (LTZ),

                        —

                        Bayerisches Landesamt für Gesundheit und Lebensmittelsicherheit (LGL),

                        —

                        Landeslabor Berlin-Brandenburg, Berlin,

                        —

                        Landeslabor Berlin-Brandenburg, Frankfurt/Oder,

                        —

                        Institut für Hygiene und Umwelt der Hansestadt Hamburg,

                        —

                        Landesbetrieb Hessisches Landeslabor — Standort Kassel,

                        —

                        Landesamt für Landwirtschaft, Lebensmittelsicherheit und Fischerei (LALLF) Mecklenburg-Vorpommern,

                        —

                        Niedersächsisches Landesamt für Verbraucherschutz und Lebensmittelsicherheit (LAVES) — Lebensmittel- und Veterinärinstitut Braunschweig/Hannover,

                        —

                        Landesuntersuchungsamt Rheinland-Pfalz — Institut für Lebensmittelchemie Trier,

                        —

                        Landwirtschaftliche Untersuchungs- und Forschungsanstalt (LUFA) Speyer,

                        —

                        Landesamt für Verbraucherschutz — Abteilung D Veterinärmedizinische, mikro- und molekularbiologische Untersuchungen, Saarland,

                        —

                        Staatliche Betriebsgesellschaft für Umwelt und Landwirtschaft, Geschäftsbereich Labore Landwirtschaft, Sachsen,

                        —

                        Landesuntersuchungsanstalt für das Gesundheits- und Veterinärwesen Sachsen (LUA),

                        —

                        Landesamt für Verbraucherschutz Sachsen-Anhalt — Fachbereich Lebensmittelsicherheit,

                        —

                        Landeslabor Schleswig-Holstein,

                        —

                        Thüringer Landesamt für Verbraucherschutz (TLV),

                        —

                        Bundesinstitut für Risikobewertung (BfR),

                        —

                        Bundesamt für Verbraucherschutz und Lebensmittelsicherheit (BVL)·

               Eesti

                        —

                        Tallinna Tehnikaülikooli (TTÜ) geenitehnoloogia instituut, DNA analüüsi labor·

               Éire

                        —

                        Food and Environment Research Agency (FERA) Sand Hutton, York·

               Ελλάδα

                        —

                        Ελληνικός Γεωργικός Οργανισμός “ΔΗΜΗΤΡΑ”, Γενική Διεύθυνση Αγροτικής Έρευνας, Ινστιτούτο Τεχνολογίας Γεωργικών Προϊόντων, Εργαστήριο Γενετικής Ταυτοποίησης, Αθήνα,

                        —

                        Υπουργείο Οικονομικών, Γενική Γραμματεία Δημοσίων Εσόδων, Γενική Διεύθυνση Γενικού Χημείου του Κράτους (ΓΧΚ), Διεύθυνση Τροφίμων· Αθήνα·

               España

                        —

                        Centro Nacional de Alimentación, Agencia Española de Seguridad Alimentaria y Nutrición (CNA-AESAN),

                        —

                        Laboratorio Arbitral Agroalimentario del Ministerio de Agricultura, Alimentación y Medio Ambiente (LAA-MAGRAMA)·

               France

                        —

                        Groupement d’Intérêt Public — Groupe d’Etude et de contrôle des Variétés et des Semences (GIP-GEVES),

                        —

                        Laboratoire du Service Commun des Laboratoires (SCL) d’Illkirch-Graffenstaden,

                        —

                        Laboratoire de la Santé des Végétaux (ANSES), Angers·

               Hrvatska

                        —

                        Odsjek za kvantifikaciju GMO i procjenu rizika, Hrvatski zavod za javno zdravstvo·

               Italia

                        —

                        Centro di Ricerca per la Sperimentazione in Agricoltura, Centro di Sperimentazione e Certificazione delle Sementi (CRA-SCS), Sede di Tavazzano — Laboratorio,

                        —

                        Istituto Superiore di Sanità, Dipartimento di Sanità Pubblica Veterinaria e Scurezza Alimentare — Reparto OGM e xenobiotici di origine fungina (ISS-DSPVSA),

                        —

                        Istituto Zooprofilattico Sperimentale delle Regioni Lazio e Toscana, Centro di Referenza Nazionale per la Ricerca di OGM (CROGM)·

               Κύπρος

                        —

                        Γενικό Χημείο του Κράτους (ΓΧΚ)·

               Latvija

                        —

                        Pārtikas drošības, dzīvnieku veselības un vides zinātniskais institūts “BIOR”·

               Lietuva

                        —

                        Nacionalinio maisto ir veterinarijos rizikos vertinimo instituto Molekulinės biologijos ir Genetiškai modifikuotų organizmų tyrimų skyrius·

               Luxembourg

                        —

                        Laboratoire National de Santé (LNS), Division du contrôle des denrées alimentaires·

               Magyarország

                        —

                        Nemzeti Élelmiszerlánc-biztonsági Hivatal (NÉBIH)·

               Malta

                        —

                        LGC Limited UK·

               Nederland

                        —

                        RIKILT — Wageningen UR,

                        —

                        Nederlandse Voedsel en Waren Autoriteit (NVWA)·

               Österreich

                        —

                        Österreichische Agentur für Gesundheit und Ernährungssicherheit GmbH — Institut für Lebensmittelsicherheit Wien, Abteilung für Molekular- und Mikrobiologie (AGES — MOMI),

                        —

                        Umweltbundesamt GmbH·

               Polska

                        —

                        Instytut Hodowli i Aklimatyzacji Roślin (IHAR); Laboratorium Kontroli Genetycznie Modyfikowanych Organizmów, Błonie,

                        —

                        Instytut Zootechniki — Państwowy Instytut Badawczy, Krajowe Laboratorium Pasz, Lublin,

                        —

                        Państwowy Instytut Weterynaryjny — Państwowy Instytut Badawczy, Puławy,

                        —

                        Regionalne Laboratorium Badań Żywności Genetycznie Modyfikowanej w Tarnobrzegu·

               Portugal

                        —

                        Laboratório de OGM, Instituto Nacional de Investigação Agrária e Veterinária (INIAV), Unidade Estratégica de Investigação e Serviços de Sistemas Agrários e Florestais e Sanidade Vegetal (UEIS-SAFSV)·

               România

                        —

                        Laboratorul Național de Referință pentru OMG din alimente și furaje, Institutul de Diagnostic și Sănătate Animală, București;

               Slovenija

                        —

                        Kmetijski inštitut Slovenije (KIS), Ljubljana,

                        —

                        Nacionalni inštitut za biologijo (NIB), Ljubljana·

               Slovensko

                        —

                        Ústredný kontrolný a skúšobný ústav poľnohospodársky, Oddelenie molekulárnej biológie NRL Bratislava,

                        —

                        Štátny veterinárny a potravinový ústav, Dolný Kubín (State Veterinary and Food Institute Dolný Kubín)·

               Suomi/Finland

                        —

                        Tullilaboratorio,

                        —

                        Elintarviketurvallisuusvirasto Evira·

               Sverige

                        —

                        Livsmedelsverket (SLV)·

               United Kingdom

                        —

                        Food and Environment Research Agency (FERA),

                        —

                        LGC Limited (LGC),

                        —

                        Science and Advice for Scottish Agriculture (SASA).».

         (1)  Έως την 1η Ιανουαρίου 2014.


title: Εκτελεστικός κανονισμός (EE) αριθ. 359/2013 της Επιτροπής, της 18ης Απριλίου 2013 , σχετικά με την τροποποίηση του κανονισμού (ΕΚ) αριθ. 1484/95 όσον αφορά τις αντιπροσωπευτικές τιμές στους τομείς του κρέατος πουλερικών και των αυγών, καθώς και της αυγοαλβουμίνης

text:
               19.4.2013

               EL

               Επίσημη Εφημερίδα της Ευρωπαϊκής Ένωσης

               L 109/25

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 359/2013 ΤΗΣ ΕΠΙΤΡΟΠΉΣ
   της 18ης Απριλίου 2013
   σχετικά με την τροποποίηση του κανονισμού (ΕΚ) αριθ. 1484/95 όσον αφορά τις αντιπροσωπευτικές τιμές στους τομείς του κρέατος πουλερικών και των αυγών, καθώς και της αυγοαλβουμίνης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 143, σε συνδυασμό με το άρθρο 4,
   Έχοντας υπόψη τον κανονισμό (ΕΚ) αριθ. 614/2009 του Συμβουλίου, της 7ης Ιουλίου 2009, περί κοινού συστήματος εμπορίας για την ωοαλβουμίνη και τη γαλακτοαλβουμίνη (2), και ιδίως το άρθρο 3 παράγραφος 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1484/95 της Επιτροπής (3) καθόρισε τις λεπτομέρειες εφαρμογής του καθεστώτος πρόσθετων εισαγωγικών δασμών και τις αντιπροσωπευτικές τιμές στους τομείς του κρέατος πουλερικών και αυγών, καθώς και της αυγοαλβουμίνης.

               (2)

               Από τον τακτικό έλεγχο των δεδομένων, στα οποία βασίζεται ο καθορισμός των αντιπροσωπευτικών τιμών για τα προϊόντα των τομέων του κρέατος πουλερικών και των αυγών καθώς και της αυγοαλβουμίνης, προκύπτει ότι πρέπει να τροποποιηθούν οι αντιπροσωπευτικές τιμές για τις εισαγωγές ορισμένων προϊόντων, λαμβάνοντας υπόψη τις διακυμάνσεις των τιμών ανάλογα με την καταγωγή.

               (3)

               Ο κανονισμός (ΕΚ) αριθ. 1484/95 θα πρέπει να τροποποιηθεί αναλόγως.

               (4)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 1484/95 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Απριλίου 2013.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 181 της 14.7.2009, σ. 8.

      (3)  ΕΕ L 145 της 29.6.1995, σ. 47.

      ΠΑΡΑΡΤΗΜΑ

            «ΠΑΡΑΡΤΗΜΑ I

                        Κωδικός ΣΟ

                        Περιγραφή εμπορευμάτων

                        Αντιπροσωπευτική τιμή
                        (EUR/100 kg)

                        Εγγύηση που αναφέρεται στο άρθρο 3 παράγραφος 3
                        (EUR/100 kg)

                        Καταγωγή (1)

                        0207 12 10

                        Σφάγια από κοτόπουλα, που ονομάζονται “κοτόπουλα 70 %”, κατεψυγμένα

                        148,8

                        0

                        AR

                        0207 12 90

                        Σφάγια από κοτόπουλα, που ονομάζονται “κοτόπουλα 65 %”, κατεψυγμένα

                        164,4

                        0

                        AR

                        157,2

                        0

                        BR

                        0207 14 10

                        Τεμάχια χωρίς κόκαλα από κατεψυγμένους πετεινούς ή κότες

                        254,8

                        14

                        AR

                        247,1

                        16

                        BR

                        303,9

                        0

                        CL

                        258,1

                        13

                        TH

                        0207 27 10

                        Τεμάχια χωρίς κόκαλα από γαλοπούλες, κατεψυγμένα

                        315,6

                        0

                        BR

                        306,2

                        0

                        CL

                        0408 11 80

                        Κρόκοι αυγών

                        375,8

                        0

                        AR

                        0408 91 80

                        Αυγά χωρίς το τσόφλι αποξεραμένα

                        469,1

                        0

                        AR

                        1602 32 11

                        Παρασκευάσματα άψητα από πετεινούς ή κότες

                        292,4

                        0

                        BR

                        3502 11 90

                        Αυγοαλβουμίνες αποξεραμένες

                        750,3

                        0

                        AR

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός “ZZ” αντιπροσωπεύει “άλλες χώρες καταγωγής”.»


title: Εκτελεστικός κανονισμός (ΕΕ) 2015/2245 της Επιτροπής, της 3ης Δεκεμβρίου 2015, για την 239η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

text:
               4.12.2015

               EL

               Επίσημη Εφημερίδα της Ευρωπαϊκής Ένωσης

               L 318/26

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2245 ΤΗΣ ΕΠΙΤΡΟΠΉΣ
   της 3ης Δεκεμβρίου 2015
   για την 239η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α), το άρθρο 7α παράγραφος 1 και το άρθρο 7α παράγραφος 5,
   Εκτιμώντας τα ακόλουθα:

               (1)

               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η, βάσει του εν λόγω κανονισμού, δέσμευση κεφαλαίων και άλλων οικονομικών πόρων.

               (2)

               Στις 14 Οκτωβρίου 2015 η Επιτροπή Κυρώσεων του Συμβουλίου Ασφαλείας των Ηνωμένων Εθνών (ΣΑΗΕ) αποφάσισε να τροποποιήσει μία καταχώριση στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Επιπλέον, στις 26 Οκτωβρίου, στις 12 Νοεμβρίου και στις 25 Νοεμβρίου 2015 το ΣΑΗΕ αποφάσισε να διαγράψει συνολικά τέσσερις καταχωρίσεις του καταλόγου αυτού. Επιπλέον, στις 30 Νοεμβρίου 2015 το ΣΑΗΕ ενέκρινε την προσθήκη μίας καταχώρισης στον εν λόγω κατάλογο. Κατά συνέπεια, το παράρτημα I του κανονισμού (ΕΚ) αριθ. 881/2002 θα πρέπει να επικαιροποιηθεί ανάλογα.

               (3)

               Ο παρών κανονισμός θα πρέπει να τεθεί αμέσως σε ισχύ, ώστε να διασφαλιστεί η αποτελεσματικότητα των μέτρων που προβλέπονται σε αυτόν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Δεκεμβρίου 2015.

            Για την Επιτροπή,

            εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 139 της 29.5.2002, σ. 9.

      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 881/2002 τροποποιείται ως εξής:

                  1)

                  Υπό τον τίτλο «Φυσικά πρόσωπα» προστίθεται η ακόλουθη καταχώριση:
                  «Emrah Erdogan [επίσης γνωστός ως α) Imraan Al-Kurdy, β) Imraan, γ) Imran, δ) Imran ibn Hassan, ε) Salahaddin El Kurdy, στ) Salahaddin Al Kudy, ζ) Salahaddin Al-Kurdy, η) Salah Aldin, θ) Sulaiman, ι) Ismatollah, ια) Ismatullah, ιβ) Ismatullah Al Kurdy]. Ημερομηνία γέννησης: 2.2.1988. Τόπος γέννησης: Karliova, Τουρκία. Διεύθυνση: Φυλακή του Werl, Γερμανία (από τον Μάιο του 2015). Υπηκοότητα: γερμανική. Αριθ. διαβατηρίου BPA C700RKL8R4 (γερμανικό εθνικό δελτίο ταυτότητας που εκδόθηκε στις 18 Φεβρουαρίου 2010 και λήγει στις 17 Φεβρουαρίου 2016). Άλλες πληροφορίες: α) Σωματικά χαρακτηριστικά: χρώμα οφθαλμών καστανό, χρώμα μαλλιών καστανό, σωματότυπος: γεροδεμένος, βάρος: 92 κιλά, ύψος: 176 εκατοστά, σημάδι εκ γενετής στο δεξί μέρος της πλάτης. β) Όνομα μητρός: Emine Erdogan. γ) Όνομα πατρός: Sait Erdogan.».

                  2)

                  Η καταχώριση «Abu Bakar Ba'asyir (γνωστός και ως α) Baasyir, Abu Bakar, β) Bashir, Abu Bakar, γ) Abdus Samad, δ) Abdus Somad). Ημερομηνία γέννησης: 17.8.1938. Τόπος γέννησης: Jombang, East Java, Ινδονησία. Ιθαγένεια: ινδονησιακή» αντικαθίσταται από τα ακόλουθα:
                  «Abu Bakar Ba'asyir [γνωστός και ως α) Abu Bakar Baasyir, β) Abu Bakar Bashir, γ) Abdus Samad, δ) Abdus Somad]. Ημερομηνία γέννησης: 17.8.1938. Τόπος γέννησης: Jombang, East Java, Ινδονησία. Διεύθυνση: Ινδονησία (φυλάκιση). Υπηκοότητα: ινδονησιακή».

                  3)

                  Οι ακόλουθες καταχωρίσεις υπό τον τίτλο «Φυσικά πρόσωπα» διαγράφονται:

                              α)

                                 «Mohammed Ahmed Shawki Al Islambolly (επίσης γνωστός ως α) Abu Khalid, β) Abu Ja'far, γ) Mohamed El Islambouli). Διεύθυνση: α) Πακιστάν, β) Αφγανιστάν. Ημερομηνία γέννησης: 21.1.1957. Τόπος γέννησης: El-Minya, Qena Αίγυπτος. Ιθαγένεια: αιγυπτιακή. Άλλες πληροφορίες: α) όνομα πατρός: Shawki al-Islambolly β) μέλος της Egypian Islamic Jihad. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 29.9.2005.»

                              β)

                                 «Mohamed Amine Akli (γνωστός και ως α) Akli Amine Mohamed, β) Killech Shamir, γ) Kali Sami, δ) Elias). Διεύθυνση: Αλγερία. Τόπος γέννησης: Βordj el Kiffane, Αλγερία. Ημερομηνία γέννησης: 30.3.1972. Ιθαγένεια: Αλγερινός. Άλλες πληροφορίες: α) όνομα πατρός: Lounes· β) όνομα μητρός: Kadidja· γ) δεν γίνεται δεκτός στον χώρο Σένγκεν. δ) απελάθη από την Ισπανία στην Αλγερία τον Αύγουστο του 2009. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 25.6.2003.»

                              γ)

                                 «Chiheb Ben Mohamed Ben Mokhtar Al-Ayari (γνωστός και ως α) Hichem Abu Hchem, β) Ayari Chihbe, γ) Ayari Chied, δ) Adam Hussainy, ε) Hichem, στ) Abu Hichem, ζ) Moktar). Διεύθυνση: Via Bardo, Τύνιδα, Τυνησία. Ημερομηνία γέννησης: 19.12.1965. Τόπος γέννησης: α) Τύνιδα, Τυνησία· β) Ελλάδα. Ιθαγένεια: Τυνήσιος. Αριθ. διαβατηρίου: L246084 (τυνησιακό διαβατήριο που εκδόθηκε στις 10.6.1996 και έληξε στις 9.6.2001). Άλλες πληροφορίες: α) Απελάθηκε από την Ιταλία στην Τυνησία στις 13 Απριλίου 2006· β) Όνομα μητρός: Fatima al-Tumi, γ) Δεν γίνεται δεκτός στον χώρο Σένγκεν. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 25.6.2003.»

                              δ)

                                 «Nazih Abdul Hamed Nabih Al-Ruqai'i (άλλως α) Anas Al-Liby, β) Anas Al-Sibai, γ) Nazih Abdul Hamed Al-Raghie). Διεύθυνση: Al Nawafaliyyin, Jarraba Street, Taqsim Al Zuruq, Τρίπολη, Αραβική Λιβυκή Σοσιαλιστική Λαϊκή Δημοκρατία. Ημερομηνία γέννησης: α) 30.3.1964 β) 14.5.1964. Τόπος γέννησης: Τρίπολη, Αραβική Λιβυκή Σοσιαλιστική Λαϊκή Δημοκρατία. Ιθαγένεια: λιβυκή. Αριθ. διαβατηρίου: 621570. Αριθ. καταχώρισης στα εθνικά μητρώα: 200310/I. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 17.10.2001.»


title: Εκτελεστικός κανονισμός (ΕΕ) 2016/1845 της Επιτροπής, της 18ης Οκτωβρίου 2016, σχετικά με τον καθορισμό του συντελεστή κατανομής που πρέπει να εφαρμόζεται στις αιτήσεις ενίσχυσης για τη μείωση της παραγωγής γάλακτος δυνάμει του κατ' εξουσιοδότηση κανονισμού (ΕΕ) 2016/1612

text:
               19.10.2016

               EL

               Επίσημη Εφημερίδα της Ευρωπαϊκής Ένωσης

               L 282/42

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1845 ΤΗΣ ΕΠΙΤΡΟΠΉΣ
   της 18ης Οκτωβρίου 2016
   σχετικά με τον καθορισμό του συντελεστή κατανομής που πρέπει να εφαρμόζεται στις αιτήσεις ενίσχυσης για τη μείωση της παραγωγής γάλακτος δυνάμει του κατ' εξουσιοδότηση κανονισμού (ΕΕ) 2016/1612
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον κατ' εξουσιοδότηση κανονισμό (ΕΕ) 2016/1612 της Επιτροπής, της 8ης Σεπτεμβρίου 2016, σχετικά με την παροχή ενίσχυσης για τη μείωση της παραγωγής γάλακτος (2), και ιδίως το άρθρο 4 παράγραφος 2,
   Εκτιμώντας τα ακόλουθα:

               (1)

               Ο κατ' εξουσιοδότηση κανονισμός (ΕΕ) 2016/1612 προβλέπει ενίσχυση στους παραγωγούς γάλακτος που αναλαμβάνουν τη δέσμευση να μειώσουν τις παραδόσεις αγελαδινού γάλακτος για περίοδο τριών μηνών. Η ενίσχυση αυτή καταβάλλεται βάσει αιτήσεων ενίσχυσης. Όταν η συνολική ποσότητα που καλύπτεται από τις κοινοποιηθείσες παραδεκτές και αξιόπιστες αιτήσεις ενίσχυσης υπερβαίνει τη μέγιστη συνολική ποσότητα που αναφέρεται στο άρθρο 1 παράγραφος 1 του εν λόγω κανονισμού, τα κράτη μέλη οφείλουν να εφαρμόζουν συντελεστή κατανομής στις ποσότητες που καλύπτονται από κάθε αίτηση ενίσχυσης.

               (2)

               Οι ποσότητες που καλύπτονται από τις αιτήσεις ενίσχυσης οι οποίες υποβλήθηκαν για την περίοδο του Νοεμβρίου 2016, Δεκεμβρίου 2016 και Ιανουαρίου 2017 υπερβαίνουν τη μέγιστη συνολική ποσότητα. Ως εκ τούτου, απαιτείται ο καθορισμός συντελεστή κατανομής.

               (3)

               Για την ταχεία εφαρμογή του κατ' εξουσιοδότηση κανονισμού (ΕΕ) 2016/1612, ο παρών κανονισμός θα πρέπει να αρχίσει να ισχύει την επομένη της ημέρας δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο συντελεστής κατανομής που πρέπει να εφαρμόζεται στις ποσότητες οι οποίες καλύπτονται από τις αιτήσεις ενίσχυσης για τη μείωση των παραδόσεων αγελαδινού γάλακτος τον Νοέμβριο 2016, Δεκέμβριο 2016 και Ιανουάριο 2017, σύμφωνα με τον κατ' εξουσιοδότηση κανονισμό (ΕΕ) 2016/1612, είναι 0,12462762.
   Άρθρο 2
   Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Οκτωβρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 242 της 9.9.2016, σ. 4.


title: Εκτελεστικός κανονισμός (ΕΕ) 2015/2455 της Επιτροπής, της 21ης Δεκεμβρίου 2015, σχετικά με την κατάταξη ορισμένων εμπορευμάτων στη Συνδυασμένη Ονοματολογία

text:
               24.12.2015

               EL

               Επίσημη Εφημερίδα της Ευρωπαϊκής Ένωσης

               L 339/40

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2455 ΤΗΣ ΕΠΙΤΡΟΠΉΣ
   της 21ης Δεκεμβρίου 2015
   σχετικά με την κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να προβλεφθεί ότι ο δικαιούχος δεσμευτικών δασμολογικών πληροφοριών οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό μπορεί να συνεχίσει να τις επικαλείται επί μία ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω περιόδου πρέπει να είναι τρίμηνη.

               (5)

               Η επιτροπή τελωνειακού κώδικα δεν γνωμοδότησε εντός της προθεσμίας που είχε ορίσει ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Δεκεμβρίου 2015.

            Για την Επιτροπή,

            εξ ονόματος του Προέδρου,

         Heinz ZOUREK

            Γενικός διευθυντής Φορολογίας και Τελωνειακής Ένωσης

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη (κωδικός ΣΟ)

                  Αιτιολογία

                  (1)

                  (2)

                  (3)

                  Προϊόν αποτελούμενο από τη σάρκα διαφόρων μαλακόστρακων και μαλακίων (% κατά βάρος):

                  1605 54 00

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 2 του κεφαλαίου 16, καθώς και από το κείμενο των κωδικών ΣΟ 1605 και 1605 54 00.
                  Το προϊόν αποτελείται από «θαλασσινά» (σάρκα διαφόρων μαλακόστρακων και μαλακίων), μέρος των οποίων είναι ωμό ή ζεματισμένο (κλάση 0307), ενώ ένα άλλο μέρος είναι ψημένο (κλάση 1605). Το προϊόν αυτό θεωρείται παρασκεύασμα, λαμβάνοντας υπόψη ότι το ψήσιμο αποκλείει την κατάταξη στο κεφάλαιο 3, δεδομένου ότι το προϊόν, έστω και εν μέρει, παρασκευάζεται με επεξεργασία μη προβλεπόμενη στο εν λόγω κεφάλαιο (βλέπε επίσης τις επεξηγηματικές σημειώσεις του εναρμονισμένου συστήματος για το κεφάλαιο 3, γενικές παρατηρήσεις, πέμπτη παράγραφος).
                  Δεδομένου ότι οι σουπιές και τα καλαμάρια υπερτερούν κατά βάρος, το προϊόν κατατάσσεται, κατ' εφαρμογή της σημείωσης 2 του κεφαλαίου 16, στον κωδικό ΣΟ του κεφαλαίου 16 που αντιστοιχεί στο μέρος του παρασκευάσματος που υπερτερεί.
                  Το προϊόν πρέπει συνεπώς να καταταγεί στον κωδικό ΣΟ 1605 54 00 ως σουπιά και καλαμάρι, παρασκευασμένο ή διατηρημένο.

                              —

                              πλοκάμια ωμών καλαμαριών και σουπιών

                  25

                              —

                              λωρίδες ωμών καλαμαριών και σουπιών

                  20

                              —

                              δακτύλιοι ωμών καλαμαριών

                  20

                              —

                              ψημένα νεαρά κυδώνια

                  20

                              —

                              ζεματισμένες γαρίδες

                  15

                  Το προϊόν παρουσιάζεται κατεψυγμένο (σε θερμοκρασία – 20° C) σε σάκους του 1 kg (καθαρού βάρους 800 γραμμαρίων).


title: Εκτελεστικός κανονισμός (ΕΕ) 2015/1322 του Συμβουλίου, της 31ης Ιουλίου 2015, για την εφαρμογή του άρθρου 11 παράγραφοι 1 και 4 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν

text:
               1.8.2015

               EL

               Επίσημη Εφημερίδα της Ευρωπαϊκής Ένωσης

               L 206/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1322 ΤΟΥ ΣΥΜΒΟΥΛΊΟΥ
   της 31ης Ιουλίου 2015
   για την εφαρμογή του άρθρου 11 παράγραφοι 1 και 4 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 753/2011 του Συμβουλίου, της 1ης Αυγούστου 2011, σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (1), και ιδίως το άρθρο 11 παράγραφοι 1 και 4,
   Εκτιμώντας τα ακόλουθα:

               (1)

               Την 1η Αυγούστου 2011 το Συμβούλιο εξέδωσε τον κανονισμό (ΕΕ) αριθ. 753/2011.

               (2)

               Στις 23 Σεπτεμβρίου 2014 και στις 27 Μαρτίου 2015 η Επιτροπή του Συμβουλίου Ασφαλείας των Ηνωμένων Εθνών η οποία συγκροτήθηκε σύμφωνα με την παράγραφο 30 της απόφασης 1988 (2011) του Συμβουλίου Ασφαλείας των ΗΕ τροποποίησε τον κατάλογο των προσώπων, ομάδων, επιχειρήσεων και οντοτήτων που υπόκεινται σε περιοριστικά μέτρα.

               (3)

               Το παράρτημα I του κανονισμού (ΕΕ) αριθ. 753/2011 θα πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 753/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Ιουλίου 2015.

            Για το Συμβούλιο

            Ο Πρόεδρος

         J. ASSELBORN

      (1)  ΕΕ L 199 της 2.8.2011, σ. 1.

      ΠΑΡΑΡΤΗΜΑ

                  I.

                  Οι κατωτέρω καταχωρίσεις προστίθενται στον κατάλογο που παρατίθεται στο παράρτημα I του κανονισμού (ΕΕ) αριθ. 753/2011:
                  A.   Πρόσωπα που συνδέονται με τους Ταλιμπάν

                              1.

                              Abdul Basir Noorzai (γνωστός και ως:
                                 α) Haji Abdul Basir, β) Haji 'Abd Al-Basir γ) Haji Basir Noorzai, δ) Abdul Baseer ε) Abdul Basir).

                                 Τίτλος: Haji. Διεύθυνση: Chaman, επαρχία Baluchistan, Πακιστάν. Ημερομηνία γέννησης: α) 1965, β) 1960, γ) 1963. Τόπος γέννησης: Baluchistan Province, Πακιστάν. Ιθαγένεια: Αφγανική Αριθ. διαβατηρίου: Πακιστανικό διαβατήριο με αριθμό ΑΕ 3829182, Εθνικός αριθμός ταυτοποίησης: Πακιστανικός εθνικός αριθμός ταυτοποίησης 5420124679187. Άλλες πληροφορίες: Ιδιοκτήτης της εταιρείας Haji Basir and Zarjmil Company Hawala, η οποία παρέχει χρηματοοικονομικές υπηρεσίες σε Ταλιμπάν στην περιοχή. Ημερομηνία καταχώρισης από τον ΟΗΕ:27.3.2015
                              Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                              Ο Abdul Basir Noorzai καταχωρίστηκε στον κατάλογο στις 27 Μαρτίου 2015, σύμφωνα με την παράγραφο 2 της απόφασης 2160 (2014), για «συμμετοχή στη χρηματοδότηση, τον σχεδιασμό, τη διευκόλυνση, την προπαρασκευή ή την εκτέλεση πράξεων ή ενεργειών που τελέσθηκαν από, σε συνεργασία με, εξ ονόματος, εκ μέρους ή προς υποστήριξη» και «άλλως στηρίζοντας πράξεις ή ενέργειες» κατονομαζόμενων προσώπων και άλλων ατόμων, ομάδων, επιχειρήσεων και οντοτήτων που συνδέονται με τους Ταλιμπάν και συνιστούν απειλή για την ειρήνη, τη σταθερότητα και την ασφάλεια του Αφγανιστάν.
                              Συμπληρωματικές πληροφορίες:
                              Ο Haji Abdul Basir (Basir) είναι ιδιοκτήτης και διαχειριστής της εταιρείας Haji Basir and Zarjmil Company Hawala. Ο Basir ήταν εξουσιοδοτημένος να διανέμει χρήματα στους Ταλιμπάν και, κατά τα τελευταία έτη, διένειμε χιλιάδες δολάρια μέσω της εταιρείας του Hawala σε μέλη των Ταλιμπάν στην περιοχή. Ο Basir χρηματοδότησε δραστηριότητες των Ταλιμπάν μέσω της εταιρείας του Hawala, μεταβίβασε χρήματα σε αρχηγούς των Ταλιμπάν και διευκόλυνε τη μετακίνηση πληροφοριοδοτών των Ταλιμπάν.
                              Από το 2012 ο Basir θεωρήθηκε ως ο κύριος φορέας ανταλλαγής συναλλάγματος για την ανώτερη ηγεσία των Ταλιμπάν. Επίσης, το 2010 ο Basir ζήτησε δωρεές για τους Ταλιμπάν από τους Πακιστανούς και Αφγανούς του εξωτερικού που ζουν στην Ιαπωνία, τα Ηνωμένα Αραβικά Εμιράτα και τη Σιγκαπούρη.

                        B.   Οντότητες και άλλες ομάδες και επιχειρήσεις που συνδέονται με τους Ταλιμπάν

                              1.

                                 Haji Basir and Zarjmil Company Hawala (γνωστή και ως: α) Haji Bashir and Zarjmil Hawala Company β) Haji Abdul Basir and Zar Jameel Hawala γ) Haji Basir Hawala δ) Haji Baseer Hawala ε) Haji Abdul Basir Exchange Shop στ) Haji Basir and Zarjamil Currency Exchange ζ) Haji Zar Jamil, Haji Abdul Baseer Money Changer.

                                 Διεύθυνση: α) υποκατάστημα 1: Sanatan (variant Sanatin) Bazaar, Sanatan Bazaar Street, near Trench (variant Tranch) Road, Chaman, Baluchistan Province, Πακιστάνβ) υποκατάστημα 2: Quetta, Πακιστάν. γ) υποκατάστημα 3: Lahore, Πακιστάν δ) υποκατάστημα 4: Peshawar, Πακιστάν ε) Υποκατάστημα 5: Karachi «Πακιστάν στ) υποκατάστημα 6: Islamabad» Πακιστάν ζ) υποκατάστημα 7: Kandahar Province, Αφγανιστάν η) υποκατάστημα 8: Herat Province, Αφγανιστάν θ) υποκατάστημα 9: Helmand Province, Αφγανιστάν ια) υποκατάστημα 10: Ντουμπάι, Ηνωμένα Αραβικά Εμιράτα ιβ) υποκατάστημα 11: Ιράν. Άλλες πληροφορίες: α) Φορέας παροχής χρηματικών υπηρεσιών που χρησιμοποιείται από ανώτερα ηγετικά στελέχη των Ταλιμπάν για τη μεταβίβαση χρημάτων σε διοικητές Ταλιμπάν στην περιοχή. β) Ιδιοκτησία του Abdul Basir Noorzai. Ημερομηνία καταχώρισης από τον ΟΗΕ:27.3.2015
                              Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:
                              Η εταιρεία Haji Basir and Zarjmil Company Hawala καταχωρίστηκε στον κατάλογο στις 27 Μαρτίου 2015, σύμφωνα με την παράγραφο 2 της απόφασης 2160 (2014) για «συμμετοχή στη χρηματοδότηση, τον σχεδιασμό, τη διευκόλυνση, την προπαρασκευή ή την εκτέλεση πράξεων ή ενεργειών που τελέσθηκαν από, σε συνεργασία με, εξ ονόματος, εκ μέρους ή προς υποστήριξη» και «άλλως στηρίζοντας πράξεις ή ενέργειες» κατονομαζόμενων προσώπων και άλλων ατόμων, ομάδων, επιχειρήσεων και οντοτήτων που συνδέονται με τους Ταλιμπάν και συνιστούν απειλή για την ειρήνη, τη σταθερότητα και την ασφάλεια του Αφγανιστάν.
                              Συμπληρωματικές πληροφορίες:
                              Η εταιρεία Haji Basir and Zarjmil Company Hawala (Basir Zarjmil Hawala) βρίσκεται στο Chaman, στην επαρχία Baluchistan του Πακιστάν, και αποτελεί ιδιοκτησία του Abdul Basir Noorzai. Διανέμει χρήματα σε μέλη των Ταλιμπάν στην περιοχή. Ηγετικά στελέχη των Ταλιμπάν στην περιοχή συνηθίζουν να εμβάζουν χρήματα σε διοικητές των Ταλιμπάν μέσω των εταιρειών Basir Zarjmil Hawala και Haji Khairullah Haji Sattar Money Exchange.
                              Το 2013 η Basir Zarjmil Hawala διένειμε χιλιάδες δολάρια σε διοικητές των Ταλιμπάν στην περιοχή, διευκολύνοντας τη χρηματοδότηση των επιχειρήσεων των Ταλιμπάν. Το 2012 η Basir Zarjmil Hawala πραγματοποίησε συναλλαγές ύψους χιλιάδων δολαρίων σε σχέση με όπλα και άλλες επιχειρησιακές δαπάνες για τους Ταλιμπάν.

                  II.

                  Η κατωτέρω καταχώριση διαγράφεται από τον κατάλογο του παραρτήματος I του κανονισμού (ΕΕ) αριθ. 753/2011:
                  A.   Πρόσωπα που συνδέονται με τους Ταλιμπάν

                              121.

                              Sangeen Zadran Sher Mohammad


title: Εκτελεστικός κανονισμός (ΕΕ) 2017/1896 της Επιτροπής, της 17ης Οκτωβρίου 2017, για την έγκριση παρασκευάσματος ενδο-1,3(4)-β-γλυκανάσης (EC 3.2.1.6) και ενδο-1,4-β-ξυλανάσης (EC 3.2.1.8) που παράγονται από Aspergillus niger (NRRL 25541) ως πρόσθετης ύλης ζωοτροφών για κοτόπουλα προς πάχυνση, όρνιθες ωοπαραγωγής, χοίρους προς πάχυνση, μικρά είδη πουλερικών και μικρά είδη χοίρων προς πάχυνση, και για την τροποποίηση του κανονισμού (ΕΚ) αριθ. 255/2005 και την κατάργηση του κανονισμού (ΕΚ) αριθ. 668/2003 (κάτοχος άδειας Andrés Pintaluba SA) (Κείμενο που παρουσιάζει ενδιαφέρον για τον ΕΟΧ )

text:
                  18.10.2017

                  EL

                  Επίσημη Εφημερίδα της Ευρωπαϊκής Ένωσης

                  L 267/1

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1896 ΤΗΣ ΕΠΙΤΡΟΠΉΣ
      της 17ης Οκτωβρίου 2017
      για την έγκριση παρασκευάσματος ενδο-1,3(4)-β-γλυκανάσης (EC 3.2.1.6) και ενδο-1,4-β-ξυλανάσης (EC 3.2.1.8) που παράγονται από Aspergillus niger (NRRL 25541) ως πρόσθετης ύλης ζωοτροφών για κοτόπουλα προς πάχυνση, όρνιθες ωοπαραγωγής, χοίρους προς πάχυνση, μικρά είδη πουλερικών και μικρά είδη χοίρων προς πάχυνση, και για την τροποποίηση του κανονισμού (ΕΚ) αριθ. 255/2005 και την κατάργηση του κανονισμού (ΕΚ) αριθ. 668/2003 (κάτοχος άδειας Andrés Pintaluba SA)
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

                  (2)

                  Το παρασκεύασμα ενδο-1,3(4)-β-γλυκανάσης (EC 3.2.1.6) και ενδο-1,4-β-ξυλανάσης (EC 3.2.1.8) που παράγονται από Aspergillus niger (NRRL 25541) εγκρίθηκε χωρίς χρονικό περιορισμό σύμφωνα με την οδηγία 70/524/ΕΟΚ ως πρόσθετη ύλη ζωοτροφών για κοτόπουλα προς πάχυνση με τον κανονισμό (ΕΚ) αριθ. 668/2003 της Επιτροπής (3) και ως πρόσθετη ύλη ζωοτροφών για όρνιθες ωοπαραγωγής με τον κανονισμό (ΕΚ) αριθ. 255/2005 της Επιτροπής (4). Στη συνέχεια το εν λόγω παρασκεύασμα εγγράφηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

                  (3)

                  Σύμφωνα με το άρθρο 10 παράγραφος 2 σε συνδυασμό με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για την επαναξιολόγηση του παρασκευάσματος ενδο-1,3(4)-β-γλυκανάσης (EC 3.2.1.6) και ενδο-1,4-β-ξυλανάσης (EC 3.2.1.8) που παράγονται από Aspergillus niger (NRRL 25541) ως πρόσθετης ύλης ζωοτροφών για κοτόπουλα προς πάχυνση και για όρνιθες ωοπαραγωγής και, σύμφωνα με το άρθρο 7 του εν λόγω κανονισμού, για την έγκριση χρήσης σε χοίρους προς πάχυνση, μικρά είδη πουλερικών και μικρά είδη χοίρων με την οποία ζητείται η εν λόγω πρόσθετη ύλη να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες». Η αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (4)

                  Η Ευρωπαϊκή Αρχή για την Ασφάλεια των Τροφίμων («η Αρχή») στη γνωμοδότησή της της 11ης Ιουλίου 2013 (5) και της 25ης Ιανουαρίου 2017 (6) κατέληξε στο συμπέρασμα ότι, σύμφωνα με τους προτεινόμενους όρους χρήσης, το παρασκεύασμα ενδο-1,3(4)-β-γλυκανάσης (EC 3.2.1.6) και ενδο-1,4-β-ξυλανάσης (EC 3.2.1.8) που παράγονται από Aspergillus niger (NRRL 25541) δεν έχει δυσμενείς επιπτώσεις στην υγεία των ζώων, στην υγεία του ανθρώπου ή στο περιβάλλον. Η Αρχή κατέληξε επίσης στο συμπέρασμα ότι η χρήση του εν λόγω παρασκευάσματος έχει τη δυνατότητα να είναι αποτελεσματική στη βελτίωση των ζωοτεχνικών παραμέτρων στα κοτόπουλα προς πάχυνση, στις όρνιθες ωοπαραγωγής και στους χοίρους προς πάχυνση. Επιπλέον, η Αρχή έκρινε ότι ο τρόπος δράσης των ενζύμων που υπάρχουν στο πρόσθετο μπορεί να θεωρηθεί παρόμοιος σε μικρά είδη πουλερικών και σε μικρά είδη χοίρων και, ως εκ τούτου, τα συμπεράσματα σχετικά με την αποτελεσματικότητα στα κοτόπουλα προς πάχυνση, τις όρνιθες ωοπαραγωγής και τους χοίρους προς πάχυνση μπορούν να επεκταθούν σε μικρά είδη πουλερικών και μικρά είδη χοίρων προς πάχυνση. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

                  (5)

                  Από την αξιολόγηση του παρασκευάσματος ενδο-1,3(4)-β-γλυκανάσης (EC 3.2.1.6) και ενδο-1,4-β-ξυλανάσης (EC 3.2.1.8) που παράγονται από Aspergillus niger (NRRL 25541) προκύπτει ότι πληρούνται οι όροι για τη χορήγηση άδειας, όπως προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση του εν λόγω παρασκευάσματος όπως ορίζεται στο παράρτημα του παρόντος κανονισμού.

                  (6)

                  Επειδή δεν απαιτείται για λόγους ασφάλειας η άμεση εφαρμογή των τροποποιήσεων των όρων χορήγησης της άδειας, είναι σκόπιμο να προβλεφθεί μεταβατική περίοδος ώστε να ετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από την έγκριση.

                  (7)

                  Ο κανονισμός (ΕΚ) αριθ. 255/2005 θα πρέπει, επομένως, να τροποποιηθεί αναλόγως. Ο κανονισμός (ΕΚ) αριθ. 668/2003 θα πρέπει να καταργηθεί.

                  (8)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Χορήγηση άδειας
      Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «βελτιωτικά της πεπτικότητας», εγκρίνεται για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
      Άρθρο 2
      Τροποποίηση του κανονισμού (ΕΚ) αριθ. 255/2005
      Στο παράρτημα II του κανονισμού (ΕΚ) αριθ. 255/2005, η καταχώριση E 1601 Ενδο-1,3(4)-β-γλυκανάση EC 3.2.1.6 και ενδο-1,4-β-ξυλανάση EC 3.2.1.8 απαλείφεται.
      Άρθρο 3
      Κατάργηση
      Ο κανονισμός (ΕΚ) αριθ. 668/2003 καταργείται.
      Άρθρο 4
      Μεταβατικά μέτρα
      Το παρασκεύασμα που προσδιορίζεται στο παράρτημα και οι ζωοτροφές που περιέχουν το εν λόγω παρασκεύασμα οι οποίες έχουν παραχθεί και επισημανθεί πριν από τις 7 Μαΐου 2018 σύμφωνα με τους κανόνες που ίσχυαν πριν από τις 7 Νοεμβρίου 2017 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
      Άρθρο 5
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 17 Οκτωβρίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

         (3)  Κανονισμός (ΕΚ) αριθ. 668/2003 της Επιτροπής, της 11ης Απριλίου 2003, για τη μόνιμη έγκριση μιας πρόσθετης ύλης στις ζωοτροφές (ΕΕ L 96 της 12.4.2003, σ. 14).

         (4)  Κανονισμός (ΕΚ) αριθ. 255/2005 της Επιτροπής, της 15ης Φεβρουαρίου 2005, για μόνιμη έγκριση ορισμένων πρόσθετων υλών στις ζωοτροφές (ΕΕ L 45 της 16.2.2005, σ. 3).

         (5)  EFSA Journal 2013· 11(8):3322.

         (6)  EFSA Journal 2017· 15(3):4706.

         ΠΑΡΑΡΤΗΜΑ

                     Αριθμός ταυτοποίησης της πρόσθετης ύλης

                     Επωνυμία του κατόχου της άδειας

                     Πρόσθετη ύλη

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Λοιπές διατάξεις

                     Λήξη της περιόδου ισχύος της άδειας

                     Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                        Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας.

                     4a1601

                     Andrés Pintaluba SA

                     Ενδο-1,3(4)-β-γλυκανάση EC 3.2.1.6
                     και ενδο-1,4-β-ξυλανάση EC 3.2.1.8

                        Σύνθεση πρόσθετης ύλης:

                     Παρασκεύασμα ενδο-1,3(4)-β-γλυκανάσης (EC 3.2.1.6) και ενδο-1,4-β-ξυλανάσης (EC 3.2.1.8) που παράγονται από Aspergillus niger (NRRL 25541) με ελάχιστη δραστικότητα: ενδο-1,3(4)-β-γλυκανάση 1 100  U (1)/g και ενδο-1,4-β-ξυλανάση 1 600  U (2)/g.
                     (στερεά μορφή)

                        Χαρακτηρισμός της δραστικής ουσίας:

                     Ενδο-1,3(4)-β-γλυκανάση (EC 3.2.1.6) και ενδο-1,4-β-ξυλανάση (EC 3.2.1.8) παραγόμενες από Aspergillus niger (NRRL 25541).

                        Αναλυτική μέθοδος
                         (3)

                     Για τον χαρακτηρισμό στην πρόσθετη ύλη ζωοτροφών και στα προμείγματα της:

                                 —

                                 δραστικότητας της ενδο-1,3(4)-β-γλυκανάσης: χρωματομετρική μέθοδος για τη μέτρηση αναγωγικών σακχάρων (ισοδυνάμων γλυκόζης) που απελευθερώνονται από τη δράση της ενδο-1,3(4)-β-γλυκανάσης σε υπόστρωμα β-γλυκάνης κριθής, παρουσία 3,5-δινιτροσαλικυλικού οξέος (DNS),

                                 —

                                 δραστικότητας της ένδο-1,4-β-ξυλανάσης: χρωματομετρική μέθοδος για τη μέτρηση αναγωγικών σακχάρων (ισοδυνάμων γλυκόζης) που απελευθερώνονται από τη δράση της ενδο-1,4-β-ξυλανάσης σε υπόστρωμα ξυλάνης βρώμης, παρουσία 3,5-δινιτροσαλικυλικού οξέος (DNS).

                           Για τον χαρακτηρισμό στη ζωοτροφή της:

                                 —

                                 δραστικότητας της ενδο-1,3(4)-β-γλυκανάσης: χρωματομετρική μέθοδος για τη μέτρηση αποπολυμερισμένων διαλυτών τμημάτων που απελευθερώνονται από τη δράση της ενδο-1,3(4)-β-γλυκανάσης σε αζωγλυκάνη κριθής,

                                 —

                                 δραστικότητας της ένδο-1,4-β-ξυλανάσης: χρωματομετρική μέθοδος για τη μέτρηση αποπολυμερισμένων διαλυτών τμημάτων που απελευθερώνονται από τη δράση της ενδο-1,4-β-ξυλανάσης σε αζωξυλάνη.

                     Κοτόπουλα προς πάχυνση
                     Όρνιθες ωοπαραγωγής
                     Χοίροι προς πάχυνση
                     Μικρά είδη πουλερικών
                     Μικρά είδη χοίρων προς πάχυνση

                     —

                     Ενδο-1,3(4)-β-γλυκανάση 138 U
                     Ενδο-1,4-β-ξυλανάση
                     200 U

                     —

                                 1.

                                 Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης και η σταθερότητα στη θερμική επεξεργασία.

                                 2.

                                 Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων που απορρέουν από τη χρήση τους. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και τα εν λόγω μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, συμπεριλαμβανομένων μέσων προστασίας του δέρματος, των οφθαλμών και της αναπνοής.

                     7.11.2027

            (1)  1 U (μονάδα) ενδο-1,3(4)-β-γλυκανάσης είναι η ποσότητα ενζύμου που ελευθερώνει 1 μικρογραμμομόριο αναγωγικών σακχάρων (ισοδυνάμων γλυκόζης) από β-γλυκάνη βρώμης ανά λεπτό σε θερμοκρασία 30 °C υπό pH 4.

            (2)  1 U (μονάδα) ενδο-1,4-β-ξυλανάσης είναι η ποσότητα ενζύμου που ελευθερώνει 1 μικρογραμμομόριο αναγωγικών σακχάρων (ισοδυνάμων ξυλόζης) από ξυλάνη βρώμης ανά λεπτό σε θερμοκρασία 30 °C υπό pH 4.

            (3)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2015/1598 της Επιτροπής, της 23ης Σεπτεμβρίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               24.9.2015

               EL

               Επίσημη Εφημερίδα της Ευρωπαϊκής Ένωσης

               L 248/43

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1598 ΤΗΣ ΕΠΙΤΡΟΠΉΣ
   της 23ης Σεπτεμβρίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Σεπτεμβρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  147,9

                  MK

                  49,2

                  TR

                  81,7

                  ZZ

                  92,9

                  0707 00 05

                  AR

                  98,4

                  TR

                  137,2

                  ZZ

                  117,8

                  0709 93 10

                  TR

                  138,3

                  ZZ

                  138,3

                  0805 50 10

                  AG

                  150,3

                  AR

                  138,6

                  BO

                  138,3

                  CL

                  99,5

                  UY

                  105,9

                  ZA

                  133,3

                  ZZ

                  127,7

                  0806 10 10

                  EG

                  179,9

                  TR

                  121,8

                  ZZ

                  150,9

                  0808 10 80

                  AR

                  104,4

                  BR

                  70,7

                  CL

                  187,0

                  NZ

                  131,4

                  US

                  113,3

                  ZA

                  143,5

                  ZZ

                  125,1

                  0808 30 90

                  AR

                  88,2

                  CL

                  148,3

                  CN

                  96,7

                  TR

                  120,6

                  ZA

                  106,4

                  ZZ

                  112,0

                  0809 30 10, 0809 30 90

                  MK

                  84,1

                  TR

                  150,0

                  ZZ

                  117,1

                  0809 40 05

                  BA

                  56,0

                  MK

                  53,5

                  XS

                  61,9

                  ZZ

                  57,1

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/911 της Επιτροπής, της 9ης Ιουνίου 2016, σχετικά με τη θέσπιση εκτελεστικών τεχνικών προτύπων όσον αφορά τη μορφή και το περιεχόμενο της περιγραφής των συμφωνιών χρηματοπιστωτικής στήριξης ομίλου σύμφωνα με την οδηγία 2014/59/ΕΕ του Ευρωπαϊκού Κοινοβουλίου και του Συμβουλίου για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων (Κείμενο που παρουσιάζει ενδιαφέρον για τον ΕΟΧ)

text:
               10.6.2016

               EL

               Επίσημη Εφημερίδα της Ευρωπαϊκής Ένωσης

               L 153/25

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/911 ΤΗΣ ΕΠΙΤΡΟΠΉΣ
   της 9ης Ιουνίου 2016
   σχετικά με τη θέσπιση εκτελεστικών τεχνικών προτύπων όσον αφορά τη μορφή και το περιεχόμενο της περιγραφής των συμφωνιών χρηματοπιστωτικής στήριξης ομίλου σύμφωνα με την οδηγία 2014/59/ΕΕ του Ευρωπαϊκού Κοινοβουλίου και του Συμβουλίου για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2014/59/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων και για την τροποποίηση της οδηγίας 82/891/ΕΟΚ του Συμβουλίου, και των οδηγιών 2001/24/ΕΚ, 2002/47/ΕΚ, 2004/25/ΕΚ, 2005/56/ΕΚ, 2007/36/ΕΚ, 2011/35/ΕΕ, 2012/30/ΕΕ και 2013/36/ΕΕ, καθώς και των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 1093/2010 και (ΕΕ) αριθ. 648/2012 (1), και ιδίως το άρθρο 26 παράγραφος 2,
   Εκτιμώντας τα ακόλουθα:

               (1)

               Το κεφάλαιο III του τίτλου II της οδηγίας 2014/59/ΕΕ καθορίζει τους κανόνες για τις συμφωνίες χρηματοπιστωτικής στήριξης ομίλου που αφορούν την παροχή χρηματοπιστωτικής στήριξης μεταξύ ενός μητρικού ιδρύματος εγκατεστημένου στην Ένωση ή μιας οντότητας που αναφέρεται στο άρθρο 1 παράγραφος 1 στοιχεία β), γ) ή δ) της οδηγίας 2014/59/ΕΕ και των θυγατρικών της σε άλλα κράτη μέλη ή τρίτες χώρες, οι οποίες είναι ιδρύματα ή χρηματοοικονομικά ιδρύματα που καλύπτονται από την ενοποιημένη εποπτεία της μητρικής επιχείρησης, υπό τον όρο ότι η οντότητα που λαμβάνει τη στήριξη πληροί τις προϋποθέσεις έγκαιρης παρέμβασης. Αυτό επιτρέπει τη μεταφορά πόρων σε μια κατάσταση όπου μια οντότητα του ομίλου αντιμετωπίζει σοβαρές δυσχέρειες. Για να λαμβάνουν επενδυτικές αποφάσεις εν επιγνώσει, οι πιστωτές και οι επενδυτές χρειάζονται διαφάνεια σχετικά με τους κινδύνους και τις ενδεχόμενες υποχρεώσεις που απορρέουν από τις εν λόγω συμφωνίες και τις πιθανότητες ανάκαμψης του ομίλου που απορρέουν από τη συμφωνία στήριξης. Ως εκ τούτου, η συμφωνία θα πρέπει να έχει μορφή προσιτή στο κοινό, συγκρίσιμη με τις οικονομικές καταστάσεις.

               (2)

               Οι γενικοί όροι της συμφωνίας χρηματοπιστωτικής στήριξης ομίλου που πρέπει να γνωστοποιούνται θα πρέπει να περιλαμβάνουν συναφείς πληροφορίες, όπως το μέγιστο ποσό της στήριξης, τις αρχές για τον υπολογισμό του ανταλλάγματος για την παροχή της στήριξης, γενική περιγραφή της χρονολογικής διάρθρωσης των λήξεων και τη μέγιστη διάρκεια των δανείων που χορηγούνται ως στήριξη. Ωστόσο, η γνωστοποίηση θα πρέπει να σέβεται την ανάγκη εμπιστευτικότητας των πιο συγκεκριμένων πληροφοριών.

               (3)

               Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η Ευρωπαϊκή Αρχή Τραπεζών στην Επιτροπή.

               (4)

               Η Ευρωπαϊκή Αρχή Τραπεζών διεξήγαγε ανοικτές δημόσιες διαβουλεύσεις όσον αφορά τα σχέδια εκτελεστικών τεχνικών προτύπων στα οποία βασίζεται ο παρών κανονισμός, ανέλυσε δε τα ενδεχόμενα συναφή κόστη και τις ωφέλειες και ζήτησε τη γνώμη της ομάδας τραπεζικών συμφεροντούχων, που έχει συσταθεί σύμφωνα με το άρθρο 37 του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου (2),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Μορφή της γνωστοποίησης
   Κάθε ίδρυμα που είναι συμβαλλόμενο μέρος συμφωνίας χρηματοπιστωτικής στήριξης ομίλου, η οποία συνάπτεται βάσει του άρθρου 19 της οδηγίας 2014/59/ΕΕ, γνωστοποιεί πληροφορίες σύμφωνα με το άρθρο 2 του παρόντος κανονισμού στον δικτυακό του τόπο σε μορφή που εξασφαλίζει δυνατότητα πρόσβασης του κοινού.
   Εφόσον το ίδρυμα γνωστοποιεί οικονομικές καταστάσεις του ομίλου, η γνωστοποίηση γίνεται με την ίδια μορφή που προβλέπεται για τις μη ποσοτικές πληροφορίες που περιλαμβάνονται στις οικονομικές καταστάσεις.
   Άρθρο 2
   Όροι που γνωστοποιούνται
   1.   Τα ιδρύματα γνωστοποιούν τουλάχιστον τις ακόλουθες πληροφορίες:

               α)

               τις επωνυμίες των οντοτήτων του ομίλου που είναι συμβαλλόμενα μέρη της συμφωνίας χρηματοπιστωτικής στήριξης ομίλου·

               β)

               τη μορφή που μπορεί να λάβει η στήριξη·

               γ)

               στην περίπτωση δανείου, τους σκοπούς για τους οποίους μπορεί να χρησιμοποιηθεί το κεφάλαιο του δανείου·

               δ)

               στην περίπτωση εγγύησης, τις συναλλαγές και τους τρίτους που καλύπτονται δυνητικά·

               ε)

               σε ποιο βαθμό είναι αμοιβαίες οι υποχρεώσεις παροχής χρηματοπιστωτικής στήριξης ομίλου και το δικαίωμα λήψης χρηματοπιστωτικής στήριξης ομίλου για καθένα από τα συμβαλλόμενα μέρη της συμφωνίας χρηματοπιστωτικής στήριξης ομίλου· εάν η συμφωνία δεν προβλέπει πλήρη αμοιβαιότητα, οι πληροφορίες πρέπει να κάνουν διάκριση μεταξύ των διαφόρων μερών ανάλογα με τους διάφορους όρους της συμφωνίας·

               στ)

               τους περιορισμούς της χρηματοπιστωτικής στήριξης ομίλου για κάθε μορφή στήριξης που καλύπτεται από τη συμφωνία χρηματοπιστωτικής στήριξης·

               ζ)

               τις αρχές υπολογισμού του ανταλλάγματος για την παροχή της χρηματοπιστωτικής στήριξης ομίλου και τον τρόπο με τον οποίο σχετίζονται με τις συνθήκες της αγοράς τη χρονική στιγμή παροχής της στήριξης·

               η)

               γενική περιγραφή της εξοφλητικής προτεραιότητας, της χρονολογικής διάρθρωσης των λήξεων και της μέγιστης διάρκειας των δανείων που παρέχονται ως στήριξη·

               θ)

               γενική περιγραφή τυχόν περαιτέρω υποχρεώσεων αποπληρωμής·

               ι)

               γενική περιγραφή των περιστάσεων ή των δεικτών που αφορούν τη λαμβάνουσα οντότητα και την παρέχουσα οντότητα και που αποτελούν το έναυσμα για την παροχή της στήριξης·

               ια)

               γενική περιγραφή των εξασφαλίσεων και των απαιτήσεων περιθωρίου.

         Η γνωστοποίηση καλύπτει τις πληροφορίες που αφορούν την οικεία οντότητα του ομίλου, συμπεριλαμβανομένων πληροφοριών για τους όρους της συμφωνίας που αφορούν άλλες οντότητες του ομίλου, σε περίπτωση που η γνωστοποίηση μπορεί να επηρεάσει την οικεία οντότητα του ομίλου.
   Οι πληροφορίες που δεν είναι συναφείς αναφέρονται ως «άνευ αντικειμένου».
   2.   Η γνωστοποίηση συνοδεύεται από δήλωση ότι η παροχή της χρηματοπιστωτικής στήριξης υπόκειται στους όρους του άρθρου 23 της οδηγίας 2014/59/ΕΕ και στο δικαίωμα της αρμόδιας αρχής να απαγορεύσει ή να περιορίσει την παροχή δυνάμει του άρθρου 25 της οδηγίας 2014/59/ΕΕ.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Ιουνίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 173 της 12.6.2014, σ. 190.

      (2)  Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ L 331 της 15.12.2010, σ. 12).